# data[].attributes.body
10 เหตุผล ทำไมใครๆ ก็อยากไปอเมริกา

1. อเมริกามีความหลากหลาย
อเมริกามีความหลากหลายของผู้คนและวัฒนธรรม เป็นประเทศที่ได้ชื่อว่ามีเสรีภาพที่ให้ประเทศต่างๆ ทั่วโลกมาใช้ชีวิตที่นี่ได้ ไม่เกี่ยงว่าคุณจะมาจากที่ไหน จะเป็น เอเชีย แอฟริกา ยุโรป หรือที่ไหนในโลกก็ตาม ก็สามารถอยู่ที่อเมริกาได้ ผู้คนมีอิสระทางความคิดที่เท่าเทียมกัน ไม่ว่าคุณจะรวยหรือจน จะประกอบอาชีพอะไร ทุกคนได้รับการให้เกียรติและปฏิบัติไม่ต่างกันกัน

2. เปิดโลกในมุมมองใหม่ๆ
หลุดออกจากความจำเจเดิมๆ ออกไปมองโลกในมุมมองใหม่ที่ไม่เคยเห็นมาก่อน ได้เห็นทั้งวิถีชีวิตของผู้คนที่นี่ ตึกรามบ้านช่อง อาคารบ้านเรือน ที่มีศิลปะและสถาปัตยกรรมที่ต่างจากที่เคยเจอ ธรรมชาติสวยงาม อากาศดี ฤดูกาลที่ต่างจากบ้านเรา สถานที่ท่องเที่ยวที่เป็นแลนด์มาร์กสำคัญของโลก รวมไปที่สถานที่ใหม่ๆ ที่รอให้เราไปพบเจอด้วยตัวเอง

3. ภูมิประเทศมีความหลากหลาย
อเมริกาเป็นประเทศที่มีพื้นที่กว้างใหญ่ ที่ประกอบด้วยรัฐมากถึง 50 รัฐ แต่ละรัฐก็มีความหลากหลายของภูมิประเทศ มีธรรมชาติที่สวยงามแตกต่างกัน แต่ละที่ล้วนแปลกตาและน่าตื่นตาตื่นใจ ที่หาชมได้ยาก เช่น แกรนด์แคนยอน, เยลโลว สโตน และธรรมชาติของภูเขา น้ำตก ทะเล ดอกไม้ ล้วนแล้วแต่ดึงดูดให้นักท่องเที่ยวต่างหลั่งใหลไปเที่ยวอเมริกาเพื่อสัมผัสกับประสบการณ์แปลกใหม่เหล่านี้ เพียงแค่ขับรถออกนอกเมือง มองดูสองข้างทางก็สวยแล้ว และถ้าจะไปเที่ยวให้ครบทุกรัฐ บอกเลยว่าไปเที่ยวครั้งเดียวคงไม่พอ

4. ใช้ภาษาอังกฤษในการสื่อสาร
หลายประเทศในโลก อาจสื่อสารด้วยภาษาอังกฤษได้ก็จริง แต่ก็ไม่ใช่ทุกคนที่สามารถสื่อสารได้ เพราะจะถนัดภาษาของประเทศตัวเองมากกว่า ดังนั้นเวลาเราเดินทางไปประเทศอื่นๆ และต้องการสื่อสาร พูดคุย หรือสอบถาม จะมีช่องว่างทางภาษาอยู่มาก กว่าจะคุยกันรู้เรื่องก็เหนื่อยกันทั้งสองฝ่าย แต่สำหรับภาษาอังกฤษนั้นเป็นภาษากลางที่สามารถสื่อสารกันได้ทั่วโลก หากเราไปเที่ยวอเมริกาก็สามารถใช้ภาษาอังกฤษพูดคุยได้ไม่ยาก รวมไปถึงคนที่เดินทางไปอยู่ที่นั่นนานๆ ไม่ว่าจะไปเรียน หรือไปทำงาน ก็จะมีโอกาสได้เรียนรู้ภาษาที่เป็นอเมริกันอิงลิชอย่างแท้จริง

5. สามารถเดินทางไปเพื่อทำงานได้
ด้วยความที่อเมริกาค่อนข้างเปิดกว้างสำหรับชาวต่างชาติ หลายคนจึงมีความต้องการเดินทางไปอเมริกาเพื่อทำงาน ด้วยค่าเงินที่สูงเมื่อเทียบกับค่าเงินบาท สามารถเก็บออมและส่งให้ที่บ้านได้มาก และไม่ว่าคุณจะทำงานอาชีพใดหรือสาขาใดก็ตาม ก็มีสิทธิความเท่าเทียมกันทั้งหมด

6. ระบบการศึกษาที่ดี เหมาะสำหรับศึกษาต่อ
อเมริกาเป็นอีกประเทศที่เป็นจุดหมายปลายทางในการศึกษาต่ออันดับต้นๆ ของโลก ด้วยระบบการศึกษาที่ดีและมีระบบ มีการเปิดกว้างในด้านความคิด ทำให้ได้เรียนรู้ได้อย่างเต็มที่ อีกทั้งมหาวิทยาลัยชื่อดังอันดับต้นๆ ของโลกหลายแห่ง ก็ตั้งอยู่ที่อเมริกา ไม่ว่าจะไปเรียนภาษา หรือไปเรียนแบบจริงจังในมหาวิทยาลัย ก็สามารถเลือกได้ และคุณยังสามารถเรียนไปด้วยทำงานไปด้วย เป็นการหาเงินไปในตัว ไม่ปล่อยให้เวลาสูญเปล่า

7. มีพิพิธภัณฑ์และแหล่งเรียนรู้มากมาย
นอกจากเรื่องการศึกษา แหล่งเรียนรู้นอกห้องเรียนก็มีให้เราได้ไปศึกษามากมายเต็มไปหมด พิพิธภัณฑ์ที่ทั้งกว้างใหญ่และอัดแน่นไปด้วยความรู้ ถูกนำเสนอมาอย่างไม่น่าเบื่อ มีอยู่มากถึง 35,000 แห่ง เรียกได้ว่าไปทั้งปีก็ยังไม่ครบ ยังไม่รวมถึงแหล่งเรียนรู้ทางวิทยาศาสตร์และเทคโนโลยี และถ้าใครชอบเสพงานศิลป์ ที่นี่มีให้คุณเดินชมได้ไม่เบื่อเลยล่ะ

8. มีความทันสมัย
ถ้าคุณหลงใหลในความศิวิไลซ์ของเมืองใหญ่ อเมริกาก็มีเมืองใหญ่ๆ ที่ดูทันสมัยให้คุณเดินทางไปพบเจอ เช่น มหานครนิวยอร์ก ที่เต็มไปด้วยตึกระฟ้ามากมาย ยังมีอีกหลายเมืองที่มีแหล่งเดินเล่น ช้อปปิ้ง ตึกสวยๆ ที่เที่ยวล้ำๆ การเดินทางที่ง่ายและสะดวกรวดเร็ว ผังเมืองที่ไม่ซับซ้อนได้รับการออกแบบมาอย่างดี สำหรับผู้ที่นานๆ จะได้เดินทางไปต่างประเทศเพื่อเจออะไรตื่นตาตื่นใจ ทุกอย่างดูดีลงตัวไปซะหมด

9. มีโอกาสได้เป็นพลเมืองอย่างถูกต้องตามกฏหมาย
หากคุณใฝ่ฝันว่าอยากไปใช้ชีวิตเป็นพลเมืองอเมริกาแล้วล่ะก็ มีโอกาสเป็นไปได้มาก เพราะที่นี่เปิดกว้างต้อนรับผู้คนจากหลากหลายประเทศให้สามารถมาเป็นพลเมืองของอเมริกาได้ โดยหากคุณมีคุณสมบัติตามที่ทางอเมริการะบุไว้สามารถยื่นขอเป็นพลเมืองได้ เพื่อได้รับสิทธิ์ต่างๆ ที่พึงได้รับ และยังได้พำนักอาศัยอยู่ที่นั่นแบบคนอเมริกัน อีกทั้งยังมีโครงการ Lotto Green Card ที่สุ่มเลือกผู้โชคดีที่ได้รับสิทธิ์เป็นพลเมืองได้ถูกต้องตามกฏหมายอีกด้วย ซึ่งก็จะมีให้ลุ้นกันเป็นประจำทุกปี เพราะฉะนั้นคุณอาจมีสิทธิ์ได้รับการคัดเลือกก็ได้

10. ครั้งหนึ่งในชีวิตต้องไปสักครั้ง
การเดินทางไปอเมริกา ดูเหมือนจะเป็นเรื่องไกลตัว ด้วยระยะทางในการเดินทางที่ห่างกันครึ่งซึกโลก เดินทางกันข้ามวันข้ามคืน รวมไปถึงการยื่นขอวีซ่าที่อาจมีขั้นตอนยุ่งยากสักหน่อย ยิ่งเป็นความท้าทายให้ครั้งหนึ่งในชีวิต ต้องเดินทางไปอเมริกาสักครั้ง

# data[].attributes.attachment_link.title
มารยาท 13 อย่างในอเมริกาที่กวนใจนักท่องเที่ยว

# data[].attributes.body
สิ่งที่ทำให้สวิตเซอร์แลนด์เป็นประเทศที่น่าอยู่

ธรรมชาติที่งดงามเกินบรรยาย
จุดเด่นของสวิตเซอร์แลนด์ที่ดึงดูดนักท่องเที่ยวเข้ามาปีละหลายล้านคนคงจะไม่พ้น วิวธรรมชาติที่เหมือนหลุดออกมาจากภาพวาด แม่น้ำที่ใสสะอาด ทุ่งหญ้าที่เขียวขจี และเทือกเขาที่ปกคลุมไปด้วยหิมะ เหมือนอยู่บนสวรรค์กันเลยทีเดียว แล้วลองคิดถึงคนที่ใช้ชีวิตกับธรรมชาติเหล่านั้น ตื่นมาพร้อมกับสูดอากาศที่สดชื่นมองดูวิวที่สวยงาม แบบนี้ใครบ้างจะไม่มีความสุข

มีชื่อเสียงด้านช็อกโกแลต
‘ช็อกโกแลต’ เชื่อว่าคงเป็นของโปรดของใครหลายๆคน การที่ได้ลิ้มรสช็อกโกแลตคุณภาพเยี่ยม ชีวิตก็คงจะมีความสุขสุดๆ และประเทศที่ขึ้นชื่อเรื่องช็อกโกแลตมากที่สุดคือประเทศนี้แหละค่ะ เรียกได้ว่ายี่ห้อชื่อดังมากมายก็มีต้นกำเนิดมาจากสวิตเซอร์แลนด์กันทั้งนั้นเช่น ลินท (Lindt), โทเบิลโรน (Toblerone), ฟราย (Frey) เป็นต้น ไม่ว่าใครจะไปเที่ยวที่ประเทศนี้จะต้องหอบช็อกโกแลตกลับมาเป็นของฝากกันทั้งนั้น

การศึกษามีคุณภาพระดับโลก
สวิตเซอร์แลนด์มีชื่อเสียงในการศึกษาด้าน “การโรงแรม” มากที่สุดในโลก เนื่องจากมีนักท่องเที่ยวเข้ามามากมาย ธุรกิจด้านการโรงแรมจึงเป็นที่สนใจ ทำให้มีสถาบันที่เปิดสอนในด้านนี้โดยเฉพาะ ซึ่งสวิตเซอร์แลนด์เป็น “ต้นกำเนิด” วิชาการด้านการโรงแรมเลยแหละ โดยหลักสูตรการเรียนการสอนจะเป็นภาษาอังกฤษ และยังมีสอนภาษาที่ 3 อย่าง เยอรมัน ฝรั่งเศส ที่เป็นหนึ่งในภาษาทางการของประเทศนี้ด้วย อีกทั้งนักเรียนที่นี้ก็มีหลากหลายเชื้อชาติ เวลาฝึกงานก็จะส่งไปฝึกต่างประเทศเช่น ฝรั่งเศส เรียกได้ว่าใครที่จบด้านการโรงแรมจากประเทศนี้มีงานรองนับแน่นอน

สวิตเซอร์แลนด์เป็นประเทศที่ร่ำรวย
“เงิน” ถือเป็นปัจจัยหนึ่งที่ทำให้ชีวิตมีความสุขได้ และสวิตเซอร์แลนด์ก็เป็นประเทศที่มีสภาพเศรษฐ์กิจอยู่ในระดับที่ดี และรายได้เฉลี่ยของประชากรก็ยังสูงจนติดอันดับโลกอีกด้วย นอกจากนี้สวัสดิการของประชากรก็ยังครอบคลุมเช่น ประกันสุขภาพ และในส่วนของนักเรียนต่างชาติที่ซื้อประกัน ก็จะได้รับการรักษาที่เทียบเท่ากับชาวสวิสเช่นกัน

# data[].attributes.body
10 เหตุผลที่ใครๆ ก็อยากไปเที่ยวเนเธอร์แลนด์

1. ทิวลิป กังหันลม รองเท้าไม้ หากถามว่าพูดถึงเนเธอร์แลนด์แล้วนึกถึงอะไร สิ่งเหล่านี้บ่งบอกความเป็นตัวตนได้เป็นอย่างดี

2. เที่ยวอัมสเตอร์ดัม ชมภาพบ้านเรือนหลากสีสัน ทำให้เมืองดูมีชีวิตชีวา แต่ยังคงสวยสะอาดดูสบายตา

3. การปั่นจักรยาน มีให้เห็นเป็นปกติเมื่อเราไปเที่ยวอัมสเตอร์ดัม มีการวางผังเมืองสำหรับจักรยาน และผู้คนเลือกที่จะปั่นมากกว่าขับรถ

4. การมาทัวร์เนเธอร์แลนด์ เรายังจะได้เจอกับผู้คนอัธยาศัยดี มีการทักทายกันตลอด ถึงแม้ไม่รู้จักกันมาก่อนก็ตาม และมักจะกล่าวคำขอบคุณจนติดเป็นนิสัย

5. เมืองแห่งคลอง ที่มีระบบชลประทานอย่างดีมาตั้งแต่โบราณ ถึงจะเป็นเมืองที่อยู่ต่ำก็ไม่เคยกังวลกับปัญหาน้ำท่วมเลย แถมยังสามารถนั่งเรือชมบรรยากาศรอบๆ เมืองได้อีก

6. สถาปัตยกรรมสวยๆ ที่มีอยู่มากมาย ให้เราเดินเที่ยวเนเธอร์แลนด์ ชมเมืองกันจนเพลิน

7. ความโรแมนติกที่มีอยู่รอบตัวเรา ด้วยความสงบเรียบง่าย ก็มีเสน่ห์อย่างไม่น่าเชื่อ การนั่งริมคลองก็เป็นอีกมุมโรแมนติกที่หนุ่มสาวชื่นชอบ

8. บ้านเกิดแห่งเบียร์รสเลิศ ไฮเนเก้น อัมสเทล และอีกหลายชนิดที่หาดื่มได้ยากในบ้านเรา ใครมาทัวร์เนเธอร์แลนด์ต้องลองแวะชม

9. คาเฟ่ที่ตกแต่งอย่างมีสไตล์ ราวกับเข้ามานั่งดูงานศิลปะ

10. เป็นศูนย์กลางรถไฟไปยังประเทศอื่นๆ ในยุโรปอีกมากมาย เช่นเยอรมนี เบลเยี่ยม เพราะฉะนั้น การที่เราได้ไปเที่ยวหลายๆ ประเทศรวมถึงเที่ยวเนเธอร์แลนด์ด้วย ไม่ใช่เรื่องยาก

# data[].attributes.body
5 เหตุผลที่คนไทยนิยมไปประเทศออสเตรเลีย

ออสเตรเลียเป็นประเทศที่มีคนหลากหลายเชื้อชาติกระหน่ำมาเที่ยวคล้ายๆอเมริกา
ประเทศออสเตรเลียถึงจะเป็นเกาะเล็กๆไม่ใหญ่และมีหลากหลายรัฐเท่าสหรัฐฯ แต่กลับมีนักท่องเที่ยวจากทั่วสารทิศมากันไม่ขาดสาย รวมไปถึงคนไทยก็เช่นกัน ด้วยความที่มีสถานที่ท่องเที่ยวหลากหลายแนวให้เลือกตาม สไตล์ที่เราชอบ ไม่ว่าจะเล่นทะเล ปีนเขา ตกปลา ขับรถข้ามเมือง หรือปาร์ตี้ตามผับบาร์ มักจะมีผู้คนมากมายเสมอ

แหล่งท่องเที่ยวที่มีหลากหลาย ที่ขนาดไปเที่ยวคนเดียวก็ยังได้
ที่ว่าที่เที่ยวหลากหลาย เพราะว่าออสเตรเลียมีทั้งภูเขา ทะเลสาป แม่น้ำ ทะเล อุทยานฯก็มากมาย ตอบโจทย์สายบู๊ชอบปีนปาย หรือดำน้ำ เราจะนึกถึงเมืองหรือเกาะเล็กๆที่อยู่นอก Sydney อย่าง Brisbane, Perth, Goldcoast แต่ถ้าประเภท Party Boy หรือ Party Girl เราจะนึกถึง Sydney เป็นที่แรกๆอย่างแน่นอนสำหรับคนไทย ที่ถึงแม้จะไม่ใช่เมืองหลวง แต่กลับมีผู้คนเยอะแยะมากมายเข้ามาสัญจรอย่างไม่ขาด

อารมณ์เหมือนอยู่เมืองนอก ไม่ต้องไปไกลถึงยุโรปหรืออเมริกา
ออสเตรเลียอยู่ใกล้ไทยมากกกก ไม่ต้องนั่งเครื่องบินถึง 10 กว่าชั่วโมงเพื่อต่อเครื่อง เหมือนอเมริกาหรือยุโรป ก็สามารถบินตรงกับ 3 สายการบินอย่าง Thai Airways Emirates Air หรือ Qantas ที่ลงสนามบินใหญ่อย่าง Sydney ก็สามารถสัมผัสความเป็นเมืองนอกได้ แต่ถ้าอยากได้บรรยากาศเมืองนอกที่แท้ทรู แนะนำให้ตรงไปที่ Melbourne ที่ให้อารมณ์นี้ที่สุดๆ

วีซ่าท่องเที่ยวขอไม่ยาก
ถ้าเรานึกถึงวีซ่าท่องเที่ยวต่างประเทศ เราจะนึกถึงความยากและหินจา กการขอวีซ่าอเมริกา แต่วีซ่าท่องเที่ยวออสเตรเลียขอไม่ยากจ้า หากมีความพร้อมในการทำ Profile ที่ดีและสิ่งสำคัญที่อยากจะ แนะนำมีอยู่ 3 ข้อก่อนขอวีซ่าออสเตรเลียคือ

หากมีเพื่อนสนิทหรือญาติพี่ น้องที่สามารถเชิญได้และประวัติต้องขาวสะอาด ยิ่งถ้าได้สัญชาติออสเตรเลียแล้วยิ่งง่ายต่อการพิจารณาอีกนะ

ต้องทำให้พี่ๆสถานฑูตฯเชื่อ ว่า “เราแค่มาเที่ยว เราจะเป็นเด็กดีและเราจะกลับไปทำงาน / เรียน” เพราะวีซ่าท่องเที่ยวทำงานไม่ได้นะจ้ะ เพราะงั้นการทำ Profile ให้พวกเขาเชื่อว่าเรามีภาระ ต่างๆที่ต้องกลับมาไทยอย่าง แน่นอน เช่น กลับมาเรียนมหาวิทยาลัยต่อ(หากยังเป็นนิสิต นักศึกษา) หรือต้องกลับมาดูแลกิจการที่บ้านต่อ หรือกลับมาทำงานบริษัทต่อ(เพราะใช้วันลาพักร้อน)ก็ต้อง แจ้งอย่างชัดเจน มีเอกสารยืนยันด้วยนะ

“ความไม่เหมือนใคร”ของคนออสเตรเลีย
เพราะคนออสเตรเลียชอบความสนุกและการพบปะผู้คนที่หลากหลายก็เป็นเหมือนสังคมที่ชาวออสซี่ก็ชอบเช่นกัน ดังนั้นชาวไทยที่ไปออสเตรเลียมักจะมีเพื่อนชาวออสซี่มาให้รู้จักระหว่างเที่ยวอยู่เสมอ บางคนโชคดีกลายเป็นคู่รักกันไปเลยก็มีนะ ด้วยความที่พวกเขามีความเป็นกันเองสูงมาก จึงเป็นเสน่ห์อย่างหนึ่งของชาวออสซี่ที่ทำให้ “ตกคนไทย” ให้กลับมาเที่ยวออสเตรเลียอีกครั้งได้

# data[].attributes.attachment_link.title
25 สิ่งที่มีแค่เฉพาะในออสเตรเลีย

# data[].attributes.body
แคนาดาจัดอยู่ในอันดับประเทศที่น่าอยู่ที่สุดของโลก เนื่องจากประชาชนในประเทศแคนาดานั้นมีคุณภาพชีวิตที่ดีเยี่ยม รวมถึงแคนาดายังได้เป็นประเทศที่ได้รับการยกย่องจากนานาชาติว่าเป็นประเทศที่ดีที่สุดอีกด้วย
ซึ่งในวันนี้ UNC Thailand ก็ได้มีบทความในเรื่องของ 7 เหตุผลที่ทำไมแคนาดาถึงเป็นประเทศที่ดีที่สุดในโลก มาฝากสำหรับผู้ที่สนใจในการย้ายถิ่นฐาน หรือทำงานที่ประเทศแคนาดา

7 เหตุผลที่ทำไมแคนาดาถึงเป็นประเทศที่ดีที่สุดในโลก

1. เศรษฐกิจ (Economy)
แคนาดาเป็นหนึ่งในประเทศที่มีความร่ำรวยมาก เนื่องจากเศรษฐกิจของประเทศแคนาดามีการเติบโตอย่างรวดเร็ว และนอกจากนี้ประเทศแคนาดายังมีมาตรฐานการครองชีพที่สูงที่สุดอีกด้วย
โดยที่ชาวแคนาดาส่วนใหญ่จะได้รับรายได้ที่เพิ่มขึ้นในแต่ละปี เมื่อเฉลี่ยต่อปีนั้นจะอยู่ที่ประมาณ 40,000 ดอลลาร์ ซึ่งถือว่าโดยรวมเศรษฐกิจของประเทศแคนาดาก็ยังดีขึ้นอย่างต่อเนื่อง เพราะมีการสร้างงานใหม่หลายแสนตำแหน่งต่อปี

2. สุขภาพ (Health)

ชาวแคนาดาถือว่าการดูแลสุขภาพนั้นเป็นสิทธิขั้นพื้นฐานที่ทุกคนควรได้รับ และประชากรของแคนาดาทุกคนก็สามารถเข้าถึงการรักษาพยาบาลที่ต้องการได้ทุกเวลา ซึ่งนี่ก็คือเหตุผลที่ว่าทำไมการดูแลสุขภาพฟรีจึงเป็นสิ่งสำคัญ
นอกจากนี้ค่าใช้จ่ายในการพักฟื้นก็ไม่เป็นเรื่องที่น่ากังวล ไม่ว่าคุณจะเผชิญกับปัญหาด้านสุขภาพใดก็ตาม การเข้าถึงโครงการช่วยเหลือทางสังคม และที่อยู่อาศัยในราคาประหยัดนั้น มีส่วนช่วยในการดูแลสุขภาพและความเป็นอยู่โดยรวมของการดูแลประชาชนในประเทศแคนาดา

3. การศึกษา (Education)
แคนาดาใช้จ่ายเงินเพื่อการศึกษาของพลเมืองมากกว่าประเทศอื่นๆ เริ่มตั้งแต่ในระดับประถมศึกษาไปจนถึงระดับมัธยมศึกษานั้น รัฐบาลแคนาดามีการสนับสนุนในเรื่องของการเรียนฟรีให้กับพลเมืองในประเทศ
นอกจากนี้มหาวิทยาลัยของแคนาดายังเป็นที่รู้จักในด้านชื่อเสียงที่ยอดเยี่ยมจากทั่วโลก เพราะประเทศแคนาดานั้นเป็นประเทศที่มีการศึกษามากที่สุดในโลก ซึ่งมีสัดส่วนผู้สำเร็จการศึกษาจากวิทยาลัยมากที่สุดถึง 51% จากประชากรทั้งหมด (Organization for Economic Cooperation and Development Report on Global Education)

4. วัฒนธรรม (Culture)

แคนาดาเป็นประเทศที่มีความหลากหลายทางวัฒนธรรม และมีความหลากหลายทางชาติพันธุ์ ซึ่งความหลากหลายทางวัฒนธรรมของประเทศแคนาดานี้ก็ได้มีการถูกนำให้มาใช้เป็นนโยบายในระดับชาติ ซึ่งนโยบายแห่งชาติอย่างเป็นทางการนี้จะเกี่ยวกับความหลากหลายทางวัฒนธรรม ตัวอย่างคือ การมีสื่อ ในหลายภาษา เช่น ภาษาอิตาลี ภาษาจีน ภาษาโปรตุเกส และภาษาอาหรับ เป็นต้น
นอกจากนี้ประเทศแคนาดายังมีการสนับสนุนให้ผู้อพยพและชนกลุ่มน้อยยึดถือวัฒนธรรมของตนและแสดงสัญชาติของตนในด้านการศึกษาและการทำงาน นอกจากนี้ยังมีการให้คำแนะนำในเรื่องของการย้ายถิ่นฐานเพื่อสนับสนุนผู้มาใหม่อยู่เสมอ

5. ทิวทัศน์ (Scenery)
แคนาดามีชื่อเสียงในด้านของทิวทัศน์ที่งดงาม และสภาพแวดล้อมทางธรรมชาติที่สวยงาม ซึ่งประกอบไปด้วยทะเลสาบ แม่น้ำ มหาสมุทร ภูเขา และเมืองที่น่าสนใจที่สุดในโลก อย่างรัฐโตรอนโต (Toronto)
นอกจากนี้ยังมีทิวทัศน์ของ Aurora Borealis (แสงเหนือ) จากสถานที่ต่างๆ อย่างเช่น Yellowknife ที่ยามค่ำคืน เมื่อท้องฟ้าแจ่มใส ภูมิทัศน์ราบเรียบจะสามารถมองเห็นแสงเหนือได้อย่างสมบูรณ์แบบ

6. สัตว์ป่า (Wildlife)
สัตว์ป่าถือว่าเอกลักษณ์ของประเทศแคนาดา เนื่องจากในประเทศแคนาดานั้นสามารถพบกับหมีขั้วโลก กวางมูซวาฬ นก 462 ชนิด และอื่น ๆ อีกมากมาย ซึ่งสถานที่ที่สามารถพบได้บ่อยที่สุดคือแถบรัฐออนแทรีโอ และบริติชโคลัมเบีย
นอกจากนี้หากคุณอาศัยอยู่ในรัฐออนแทรีโอ การไปที่ Cochrane จะทำให้คุณมีโอกาสใกล้ชิดกับการว่ายน้ำกับหมีขั้วโลกตัวจริง เพราะที่นั่นมีสระว่ายน้ำขนาดเล็กที่อยู่ติดกับสระว่ายน้ำหมีขั้วโลก ซึ่งเป็นที่สนใจของนักท่องเที่ยวจะได้ถ่ายรูปกับหมีขั้วโลก

7. อาหาร (Food)
อาหารส่วนใหญ่ที่โปรดปรานของคนทั่วไปบางส่วนมาจากประเทศแคนาดา อย่างเช่น ฮาวาเอี้ยนพิซซ่า (Hawaiian Pizza) ซึ่งฮาวาเอี้ยนพิซซ่านี้ ถูกสร้างขึ้นโดยเจ้าของร้านพิชซ่าชาวแคนาดาใน Sam Panopoulosof Chatham, Ontario เมื่อปี พ.ศ. 2505

# data[].attributes.attachment_link.title
50 สิ่งที่พิสูจน์ว่าแคนาดาเป็นประเทศที่ไม่เหมือนใคร

# data[].attributes.body
นางสาวเปรมิกา สอนพูล
รหัสนักศึกษา 63040102114
คณะครุศาสตร์ สาขาวิชาภาษาอังกฤษ